TOTUUS PALESTIINASTA 3/3: Taistelu totuudesta
Shalom Jerusalemista!
Tervetuloa seuraamaan Jerusalemin muureilla -ohjelmaa.
Edellisissä jaksoissa pohdimme, mikä on totuus Palestiinasta.
Tässä jaksossa saamme sarjan päätökseen.
Yksi USA:n republikaanien presidenttiehdokkaista -
vuoden 2012 vaaleissa herätti suurta huomiota väittäessään, -
että Palestiinan kansa on keksitty käsite.
Oli outoa, että niin sanoi poliittinen johtaja.
Olemme kahdessa viime jaksossa tuoneet esille, -
että juuri niin sanovat myös arabi- ja palestiinalaisjohtajat.
Palestiinan kansasta puhutaan vain siksi, -
että voidaan taistella Israelia vastaan.
Jasser Arafat väitti: -
"Palestiinalaisilla ei ole identiteettiä.
Kohtalo on määrännyt minut antamaan sen heille siten, -
että sodimme Israelia vastaan."
Ennen vuotta 1948 täällä ei ollut arabeja, -
jotka käyttivät itsestään nimitystä "palestiinalaiset".
Juutalaiset kutsuivat itseään palestiinalaisiksi.
Tuolloin Jerusalem Post oli nimeltään Palestine Post.
Israelin filharmoninen orkesteri oli -
Palestiinan filharmoninen orkesteri.
Juutalaiset nimittivät itseään "palestiinalaisiksi", eivät arabit.
Sanaa "palestiinalainen" pidettiin siionistien keksintönä.
Kun YK:ssa äänestettiin vuonna 1947, -
tarkoituksena ei ollut perustaa alueelle -
juutalaisille omaa ja palestiinalaisille omaa maata -
vaan juutalaisille oma ja arabeille oma valtio.
Tuolloin ei olisi voitu jakaa maata -
juutalaisten ja palestiinalaisten kesken niin kuin nykyään.
Silloin palestiinalaisiksi kutsuivat itseään juutalaiset.
Kun Israel julistettiin itsenäiseksi vuonna 1948, -
arabit alkoivat vähitellen ottaa käyttöön sanaa "Palestiina" -
voidakseen väittää olevansa palestiinalaisia.
Maailmanhistoriassa ei ole ollut arabikansaa, -
joka olisi määritelty palestiinalaiseksi.
Palestiinalaisista alettiin puhua, että voitaisiin rummuttaa: -
"Antakaa Palestiina palestiinalaisille".
Vuoden 1947 äänestyksessä lause olisi tarkoittanut: -
"Antakaa Palestiina juutalaisille."
Juutalaisethan siten itseään tuolloin nimittivät.
Israel julistettiin itsenäiseksi 14.5.1948.
Silloin vasta kerrottiin, mikä uuden valtion nimeksi tulisi.
Valtiota kutsuttaisiin Israeliksi.
Nimi yhdisti valtion sen historiaan -
ja myös Raamatun kertomukseen.
Luimme edellisessä jaksossa Matteuksen 2. luvusta, -
että Jumala itse kutsuu tätä maata Israeliksi.
Tätä maata ei kutsuta Raamatussa koskaan "Palestiinaksi".
Enkeli sanoi Joosefille: " 'Nouse, ota lapsi ja hänen äitinsä -
ja mene Israelin maahan, -
sillä ne ovat kuolleet, jotka väijyivät lapsen henkeä'.
...hän nousi, otti lapsen ja hänen äitinsä ja meni Israelin maahan."
Tänä päivänä kiistellään totuudesta.
Palestiinalaiset ovat saaneet maailman uskomaan, -
että he ovat erillinen "Palestiinan kansa".
He ovat onnistuneet markkinoimaan käsitteen monesta syystä.
Jo natsit osoittivat, että jos valhetta toistetaan riittävästi, -
useimmat hyväksyvät sen lopulta totuutena.
Näin valhetta aletaan pitää hyväksyttynä tosiasiana.
Media on syöttänyt ajatusta: "Palestiina palestiinalaisille."
He olivat arabeja siihen aikaan, kun Israelin valtio perustettiin.
Siihen aikaan palestiinalaisilla tarkoitettiin juutalaisia.
Nyt 60 vuoden kuluttua sana on saanut aivan toisen merkityksen.
Dan 8:12:ssa sanotaan antikristuksesta, -
että se heittää totuuden maahan. Nyt kiistellään siis totuudesta.
Jeesus nasaretilainen palaa -
suuressa voimassa ja kirkkaudessa pilvien päällä.
Ilmestyskirjan 19. luvussa kerrotaan, että -
Totinen ja Uskollinen taistelee tuolloin Jumalan Sanalla.
Luetaan tämä ihmeellinen kuvaus Ilm. 19:11:stä:
"Ja minä näin taivaan auenneena. Ja katso: valkoinen hevonen, -
ja sen selässä istuvan nimi on Uskollinen ja Totinen, -
ja hän tuomitsee ja sotii vanhurskaudessa.
Ja hänen silmänsä olivat kuin tulen liekit, -
ja hänen päässään oli monta kruunua, -
ja hänellä oli kirjoitettuna nimi, jota ei tiedä kukaan muu...
ja hänellä oli yllään vereen kastettu vaippa, -
ja nimi, jolla häntä kutsutaan, on Jumalan Sana."
Viime jaksossa puhuimme viidestä valheesta, -
joita Palestiinan johtajat levittävät.
Ne ovat ristiriidassa Jumalan Sanan totuuden kanssa.
Messias on elävä Sana, ja Raamattu on kirjoitettu Sana.
Jos Messias ei ole kirjoitetun Sanan mukainen, -
kuvaillaan väärää messiasta.
Meidän täytyy pitäytyä Raamatun kuvaamassa Vapahtajassa, -
jotta tiedämme, kehen uskomme ja kuka pilvien päällä palaa.
Hänen nimensä on Jumalan Sana.
Luetaan jakeesta 14:
"Ja häntä seurasivat... valkoisilla hevosilla taivaan sotajoukot, -
puettuina valkeaan ja puhtaaseen pellavavaatteeseen."
Luulen, että mekin saamme olla Herran mukana, -
kun hän tuomitsee maailman ja taistelee totuuden puolesta.
"Ja hänen suustaan lähtee terävä miekka, -
että hän sillä löisi kansoja."
Kyseessä on Hengen miekka, Jumalan Sana.
Sillä aseella meidän tulee oppia puolustamaan totuutta -
valhetta ja harhaa vastaan.
Herra on luvannut antaa tämän maan Aabrahamin jälkeläisille, -
tämän Israelin maan, jossa nyt seison.
Se on Raamatun useimmin esiintyvä lupaus.
Jos siihen ei voi luottaa, -
miten voi luottaa muuhun Jumalan Sanaan?
Eräänä päivänä Jumala tuomitsee maailman.
Joel 3:1-2:ssa sanotaan, -
että kun Israel palautetaan ennalleen, -
Jumala tuomitsee kansat siksi, että ne ovat jakaneet hänen maansa.
Sen maan hän oli luvannut Aabrahamin jälkeläisille.
Jos emme ole Jumalan Sanan puolella siinä, -
että koko tämä maa on annettu juutalaisille ikuisiksi ajoiksi, -
meillä on ongelma.
Silloin emme voi väittää uskovamme Raamatun Jumalaan.
Siksi on hyvin tärkeää, että uskallamme ilmaista kantamme.
Profeetat mainitsevat Jumalan maata koskevissa lupauksissa -
erityisesti Israelin vuoret.
Kun ajoin Tel Avivista itään päin vuosia sitten, -
näin taustalla siintävät vuoret.
Tajusin silloin, että tuo on ensi sijassa Jumalan lupaamaa aluetta.
Harva lupaus koskee Tel Avivin ympärillä olevaa alankoa.
Mutta Israelin vuorista on paljon lupauksia.
Juuri sitä aluetta maailman media kutsuu Länsirannaksi.
Nimitys on uusi.
Se syntyi 1900-luvulla, kun Jordania sai Jordan-joen itärannan.
Vuoden 1948 jälkeen Jordania valtasi myös Jordanin länsipuolen.
Aluetta alettiin kutsua Länsirannaksi.
Käsitettä ei ole Raamatussa.
Raamatussa aluetta nimitettiin Juudeaksi ja Samariaksi.
Ne on luvattu juutalaisille.
Emme voi tehdä myönnytyksiä.
On pysyttävä totuudessa.
Asia johtaa koko maailmaa koskeviin selkkauksiin.
Kaikki kansat kääntyvät Israelia vastaan -
ryöstääkseen juutalaisilta heidän maansa.
Jumala on kieltänyt Luvatun maan jakamisen.
Israelin on sotilaallisesti täysin mahdotonta -
luopua Juudeaa ja Samariaa halkovasta vuorijonosta.
Terroristit voisivat helposti ampua alas -
Ben Gurionin kentälle laskeutuvia koneita.
On turha ajatella, -
että rauha syntyy, jos Israel luopuu noista alueista.
Ei rauhaa ole tullut muidenkaan alueiden luovuttamisesta.
Miksi sitten Länsirannan luovuttamisesta?
On tärkeä olla Jumalan Sanan puolella.
Näistä asioista puhutaan selvästi Psalmissa 105.
Luetaan jakeesta 7: -
"Hän... on meidän Jumalamme; hänen tuomionsa käyvät -
yli kaiken maan. Hän muistaa liittonsa iankaikkisesti, -
säätämänsä sanan hamaan tuhansiin polviin, -
liittonsa, jonka hän teki Aabrahamin kanssa, -
ja Iisakille [ei Ismaelille] vannomansa valan.
Hän vahvisti sen käskyksi Jaakobille [ei Eesaulle], -
Israelille iankaikkiseksi liitoksi.
Hän sanoi: 'Sinulle minä annan Kanaanin maan, -
se olkoon teidän perintöosanne'."
Preussin kuningas Fredrik Suuri sanoi lääkärilleen -
ollessaan vakavasti sairas:
"Anna minulle yksikin todiste Jumalan olemassaolosta."
Lääkäri vastasi lyhyesti:
"'Juutalaiset', teidän majesteettinne".
Juutalaiset ovat säilyneet kansana Aabrahamin ajoista asti, -
4000 vuoden ajan siitä kun Jumala antoi heille lupaukset.
Tässä maassa on ollut Aabrahamin jälkeläisiä tauotta -
jo 3500 vuoden ajan.
Vaikka juutalaiset ovat olleet hajallaan pitkin maailmaa, -
tässä maassa on aina ollut juutalaisia.
Vaikka he ovat olleet hajallaan viimeiset 2000 vuotta, -
he ovat silti pysyneet omana kansanaan, -
jolla on oma kulttuuri, uskonto ja omat tavat.
Juutalaiset ovat säilyneet kansana -
3500 vuoden ajan.
Viimeisen 2000 vuoden ajan heillä ei ole ollut edes omaa kotimaata.
Tapaus on vertaansa vailla koko ihmiskunnan historiassa.
Ainut syy siihen on, -
että juutalaisilla on Jumalan kanssa ikuinen liitto, -
johon ei liity ehtoja.
Tätä täytyy korostaa.
Jumala on vannomalla luvannut olla Israelin Jumala ikuisesti.
Hän sanoi Moosekselle:
"Minä olen Aabrahamin, Iisakin ja Jaakobin Jumala.
Tämä on minun nimeni iankaikkisesti."
Jumala on sopinut ikuisen liiton heidän jälkeläistensä kanssa.
Se on ainut syy, miksi juutalaiset ovat säilyneet erillisenä kansana -
3500 vuoden ajan.
Juutalaiset ovat asuneet viimeiset 2000 vuotta hajalla, -
vaikka osa heistä onkin aina asunut täällä.
Jo vuonna 1860 juutalaiset olivat Jerusalemissa enemmistönä.
Heitä on aina asunut täällä ainakin pieni määrä.
Se, että juutalaiset ovat säilyneet hajaannuksesta huolimatta, -
on historiallinen ihme ja todiste Jumalan olemassaolosta.
Hajaantuneinakin juutalaiset ovat maininneet Jerusalemin -
ja oman kotimaansa yli 20 kertaa -
joka päivä rukouksissaan.
Juutalaiset ovat maininneet Jerusalemin yli 20 kertaa -
rukouksissaan joka päivä tuhansien vuosien ajan.
Ei ihme, että San Remon kokouksessa vuonna 1920, -
tunnustettiin juutalaisten historialliset oikeudet -
rakentaa kotimaansa tälle alueelle uudelleen.
Jumalan mukaan asia on näin.
Historia vahvistaa sen.
Tämä taistelu maasta koskee Jumalan Sanan totuutta.
Taistelu ratkeaa, kun hän, joka on Jumalan Sana, -
palaa taistelemaan totuuden puolesta vanhurskaudessa.
Hän tuomitsee kaikki kansat siksi, että ne ovat jakaneet tämän maan.
Miksi tässä maassa taistellaan?
Ensisijainen syy on perusviha, -
jota muslimit tuntevat juutalaisia kohtaan.
Israelissa asuu druuseja, jotka ovat arabivähemmistö.
Heillä ei ole ollut vaikeuksia asua juutalaisten vallan alaisina.
Heillä ei ole ollut vaikeuksia menestyä tässä maassa, -
koska heidän uskonnossaan ei ole perusvihaa juutalaisia kohtaan.
Muslimit sitä vastoin ovat julistaneet -
haluavansa tuhota kaikki juutalaiset.
Tavoite on kirjattu ylös kuuluisaan hadithiin.
Muslimithan uskovat Koraanin lisäksi haditheihin, -
joissa kuvataan profeetta Muhammedin perinteitä ja sanoja.
Lainaan yhtä hadithia.
Se löytyy myös Hamas-järjestön peruskirjasta:
"Tuomiopäivä ei saavu, ennen kuin -
muslimit taistelevat juutalaisia vastaan ja surmaavat heitä, -
kunnes he piiloutuvat kivien ja puiden taakse, -
jotka huutavat: 'Oi muslimi, oi Abdullah, -
takanani on juutalainen. Tule tappamaan hänet.'"
Siksi Hamas väittää, että taistelu Israelia vastaan -
on uskonnollinen velvoite kaikille palestiinalaisille ja muslimeille.
Muslimit ovat julistaneet kansanmurhan juutalaisia vastaan.
Se on syynä tämän maan selkkauksiin.
Muslimit eivät suvaitse Lähi- idässä olevaa juutalaisvaltiota.
Se on ongelmien perussyy.
Kyseessä ei ole kansojen välinen kiista.
Arafat markkinoi iskulauseen:
"Antakaa Palestiina palestiinalaisille."
Suurin osa maailman väestöstä on hyväksynyt totuutena sen, -
että palestiinalaisilla eli arabeilla on oikeus tähän maahan.
Arafat sanoi:
"Palestiinalaiset ovat maailman ainut kansa, -
jolla ei ole omaa kotimaata."
Monet poliitikot ovat uskoneet nämä valheet.
Palestiinalaisia kohtaan on herätetty väärää myötätuntoa.
Hehän kuuluvat arabeihin.
Näin ovat arabijohtajat itse sanoneet lukuisia kertoja.
Arabeilla on jo 22 valtiota.
Yksi niistä on palestiinalais- valtio nimeltä Jordania.
Silti palestiinalaiset vaativat itselleen toista valtiota.
Se ei ole pelkästään väärin -
vaan on myös vastoin kansainvälistä lakia, -
joka löytyy Kansainliiton ja YK:n peruskirjasta.
On tärkeää nousta puolustamaan Israelia.
Juutalaisilla on oikeus omaan kotimaahansa.
San Remossa liitettiin Balfourin julistus kansainväliseen lakiin.
Juutalaisilla on oikeus asua Juudeassa ja Samariassa.
Kukaan ei saa ajaa heitä sieltä.
Meidän täytyy oppia pysymään totuuden puolella.
Tämä konflikti saa voimansa islamin juutalaisvihasta.
Valheita on alettu uskoa, -
koska niitä on toistettu riittävän monta kertaa.
Media on saatu uskomaan valheet totuutena.
Mutta valheet eivät ole totta.
Natsit todistivat, että kansan voi saada uskomaan valheisiin, -
jos niitä toistetaan riittävän usein.
Jos valheita edistetään lisäksi väkivallalla ja terrorilla, -
onnistutaan vielä paremmin. Niin palestiinalaiset ovat tehneet.
Arabit käyttävät aseenaan myös öljyä.
He tietävät länsimaiden riippuvuuden öljystä.
Arabit ovat rahalla saaneet puolelleen median ja länsimaat -
ja saaneet ne uskomaan totuuden sijasta valheen.
Meidän täytyy puolustaa Jumalan Sanan totuutta -
ja juutalaisten oikeutta omaan kotimaahansa.
Toivottavasti olet saanut näistä ohjelmista aseita, -
joilla voit vastustaa valheita.
Kiitos, kun olit mukana. Shalom Jerusalemista!
Suomennos: Annamari Kortelainen